b'\n_START_ARTICLE_\nKevin Garnett\n_START_SECTION_\nUra\n_START_PARAGRAPH_\nGarnett pelasi Minnesota Timberwolves -joukkueessa aina siihen saakka kunnes siirtyi vuonna 2007 Boston Celticsiin. Kev\xc3\xa4\xc3\xa4ll\xc3\xa4 2008 h\xc3\xa4n voitti ensimm\xc3\xa4isen NBA-mestaruutensa. H\xc3\xa4n muodosti Celticsiss\xc3\xa4 Big Threeksi kutsutun kolmikon Ray Allenin ja finaalien arvokkaimmaksi pelaajaksi valitun Paul Piercen kanssa. Vuonna 2013 Garnett ja Pierce siirtyiv\xc3\xa4t samassa pelaajakaupassa Brooklyn Netsiin. Hein\xc3\xa4kuussa 2015 kesken edelliskauden takaisin Minnesotaan siirtynyt Garnett teki seuran kanssa kaksivuotisen, 16 miljoonan dollarin sopimuksen._NEWLINE_Garnett on valittu NBA:n runkosarjan arvokkaimmaksi pelaajaksi kaudella 2003\xe2\x80\x932004, runkosarjan parhaaksi puolustuspelaajaksi kaudella 2007\xe2\x80\x932008 sek\xc3\xa4 liigan ykk\xc3\xb6st\xc3\xa4hdist\xc3\xb6\xc3\xb6n kausilla 1999\xe2\x80\x932000, 2002\xe2\x80\x932003, 2003\xe2\x80\x932004 ja 2007\xe2\x80\x932008. NBA:n t\xc3\xa4hdist\xc3\xb6otteluun h\xc3\xa4net on valittu 15 kertaa (vuosina 1997\xe2\x80\x931998, 2000\xe2\x80\x932011 ja 2013). H\xc3\xa4net valittiin vuonna 2003 t\xc3\xa4hdist\xc3\xb6ottelun arvokkaimmaksi pelaajaksi. H\xc3\xa4n on pelannut urallaan 1\xc2\xa0323 runkosarja- ja 131 pudotuspeliottelua (tilanne kauden 2012\xe2\x80\x932013 j\xc3\xa4lkeen)._NEWLINE_Garnett kuului maajoukkueeseen, joka voitti kultaa vuoden 2000 kes\xc3\xa4olympialaisissa Sydneyss\xc3\xa4.'